Държавен вестник, бр. 56, 2012 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  56
ПРЕЗИДЕНТ 
НА РЕПУБЛИКАТА
УКАЗ № 263
На основание чл. 98, т. 6 от Конституцията 
на Република България
П О С Т А Н О В Я В А М :
Назначавам Боряна Иванова Симеонова 
за извънреден и пълномощен посланик на 
Република България в Кралство Мароко.
Изпълнението на указа възлагам на ми­
нистъра на външните работи.
Издаден в София на 9 юли 2012 г.
Президент на републиката: 
Росен Плевнелиев
Министър-председател: 
Бойко Борисов
Подпечатан с държавния печат.
6770
УКАЗ № 265
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам проф. Иван Христов Лалов 
с орден „Св. св. Кирил и Методий“ първа 
степен за големите му заслуги в областта на 
образованието и науката.
Издаден в София на 9 юли 2012 г.
Президент на републиката: 
Росен Плевнелиев
Министър-председател: 
Бойко Борисов
Подпечатан с държавния печат.
Министър на правосъдието:
Диана Ковачева
6771
РЕШЕНИЕ
за прекратяване пълномощията на народен 
представител 
Народното събрание на основание чл. 72, 
ал. 1, т. 1 и ал. 2 от Конституцията на Репуб­
лика България
Р Е Ш И :
Прекратява пълномощията на Димитър 
Иванов Аврамов като народен представи­
тел от 12. многомандатен избирателен ра­
йон – Монтана.
Решението е прието от 41-ото Народно 
съб­рание на 19 юли 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
6913
ДЕКЛАРАЦИЯ
на Народното събрание на Република Бълга­
рия по повод на терористичния акт на летище 
Бургас на 18 юли 2012 г.
 На 18 юли 2012 г. на летище Бургас бе 
извършено тежко терористично нападение, 
при което загинаха и бяха ранени мирни 
български и израелски граждани.
България е потресена. Нищо не може да 
оправдае смъртта и болката на невинни хора.
Подобен акт на територията на суверен­
на държава – член на Европейския съюз, е 
провокация към усилията на демократичната 
общност за постигане на траен световен мир.
Четиридесет и първото Народно събрание 
на Република България, 
– като изказва своите най-искрени съ­
болезнования на близките на загиналите 
и своето съпричастие към преживяното от 
пострадалите;
– като безусловно осъжда отнемането на 
невинни човешки животи и се прекланя пред 
гибелта на всички мирни хора, станали жертва 
на терористични атаки по света;
– като намира дейността на терористич­
ните организации за една от най-сериозните 
заплахи за световния мир;
– като потвърждава ангажиментите на Ре­
публика България към резолюциите на Съвета 
за сигурност на ООН в борбата с тероризма,
Д Е К Л А Р И Р А :
1. Категорично осъжда терористичния акт, 
извършен на 18 юли 2012 г. на летище Бургас.
2. Настоява компетентните български 
институции да положат всички необходими 
усилия за разкриване на организаторите и 
извършителите на терористичния акт и пос­
ледващото им изправяне пред съда.
3. Изисква от правителството на Репуб­
лика България да окаже своевременна и 
пълноценна помощ за пострадалите и да 
предприеме необходимите мерки за гаран­
тиране сигурността на всички български и 
чуждестранни граждани.
Декларацията е приета от 41-ото Народно 
събрание на 19 юли 2012 г. и е подпечатана 
с официалния печат на Народното събрание.
Председател на Народното събрание: 
Цецка Цачева
6992